שני אבנשטיין סיגלוב

שני אבנשטיין סיגלוב (נולדה ב-8 בספטמבר 1977) היא דוקטור לחינוך, מרצה וחוקרת באוניברסיטת תל אביב, פעילת תוכן חופשי, ויזמת חברתית ישראלית. עורכת ראשית יחד עם העורך המייסד אסף ברטוב ב"פרויקט בן-יהודה" ויושבת ראש הוועד המנהל של "עמותה למחשוב ספרות עברית", המייצגת את הפרויקט ותומכת בו. חברה בוועד המנהל של הסדנא לידע ציבורי. ב־2019 הפכה לישראלית הראשונה המכהנת בחבר הנאמנים של קרן ויקימדיה העולמית<ref> </ref>, ובין 2021 ל-2024 כיהנה כסגנית יושבת ראש חבר הנאמנים של הקרן.

מפתחת קורסים אקדמיים בענייני ויקיפדיה:<ref></ref> פיתחה את הקורס "ויקי-רפואה", שהוא הקורס האקדמי הראשון בעולם לכתיבה בוויקיפדיה, ואת הקורס "מווב 2.0 לווב 3.0, מוויקיפדיה לוויקידאטה", שהוא הקורס הראשון בעולם העוסק באופן מובהק בוויקינתונים כפלטפורמה חינוכית. קורס זה זכה בפרס Data Literacy.

==ראשית חיים והשכלה==
נולדה בשנת 1977 בחיפה כבת בכורה ליעקב ואילנה אבנשטיין, ילידי ישראל. גדלה בקריית ביאליק. יש לה אחות ואח. בוגרת בתיכון אורט קריית ביאליק. כנערה זכתה במקום ראשון בחידון ארצי בנושא "ירושלים בראי ההיסטוריה". שירתה בצה"ל ביחידה של אגף המודיעין.

היא בעלת תואר ראשון בספרות אנגלית ותרבות צרפת (בהצטיינות) מאוניברסיטת תל אביב (2004). סיימה תואר שני בחינוך במסלול התמחות בטכנולוגיה ולמידה (בהצטיינות יתרה) בבית הספר לחינוך, אוניברסיטת תל אביב, בהנחייתו של פרופסור רפי נחמיאס (2016). נושא התזה שלה: "היתרונות והאתגרים בבניית קורס אקדמי בוויקיפדיה ויישומו בהשכלה הגבוהה"<ref>תמצית העבודה התפרסמה במאמר אקדמי בכתב העת Education and Information Technologies, בסוף שנת 2016.</ref>.

בשנת 2017 החלה את לימודי הדוקטורט בבית הספר לחינוך באוניברסיטת תל אביב, בהנחייתו של נחמיאס. מחקר הדוקטורט שלה עסק ברשתות סמנטיות כפלטפורמת למידה, ובאופן ספציפי במקרה הבוחן של ויקינתונים. בשנת 2019 זכתה במלגת קרן עזריאלי לדוקטורט, והצטרפה לתוכנית "עמיתי עזריאלי" למחקר<ref> </ref>.

עם הגשת הדוקטורט באפריל 2023, החלה פוסט-דוקטורט מלא במעבדתה של ד"ר ענת כהן בבית הספר לחינוך, המסלול לטכנולוגיה ולמידה, אוניברסיטת תל אביב, וכן פוסט-דוקטורט חלקי, במעבדתה של פרופ' דינה ציבולסקי, בפקולטה לחינוך, למדע ולטכנולוגיה, בטכניון. במסגרת זו היא מובילה מחקרים שונים על בינה מלאכותית יוצרת (Generative AI) והשפעתה על תהליכי צריכת ידע ויצירתו; מחקר על רשתות סמנטיות ומדעי הרוח הדיגיטליים (Digital Humanities), באופן ספציפי מידע פתוח מובנה ומקושר (Structured, Linked Open Data) וחשיבותו למאגרי מידע אקדמיים, בשיתוף מרכז TAD לבינה מלאכותית ומדעי הנתונים; וכן מחקר על התעלמות ביקורתית (Critical Ignoring) בהקשר של אוצְרוּת דיגיטלית (Digital Curation). בנוסף, הייתה שותפה פעילה במחקר שעסק בבניית צ'אטבוט לפיתוח מיומנויות למידה בהכוונה עצמית (Self-Regulated Learning) במימון משרד החינוך. 
מאז 2022 היא מכהנת גם כחוקרת אורחת (Visiting Research Fellow) במרכז המחקר למדעי הרוח הדיגיטליים (Digital Humanities Research Hub) באוניברסיטת לונדון<ref></ref>.

==פעילות אקדמית==
אבנשטיין סיגלוב מרצה בישראל ומחוצה לה, ומייעצת לארגונים על שיתופי פעולה עם תנועת ויקימדיה, חדשנות בהוראה ובלמידה, ושימוש בוויקיפדיה ובמיזמי ויקימדיה ככלי פדגוגי חינוכי<ref name=":2"></ref><ref name=":3"></ref><ref name=":4"></ref><ref></ref>. החל מ-2015 חוקרת מפגש בין טכנולוגיה, למידה, חדשנות ומידע חופשי ופתוח.

בין השנים 2011 ל-2021 עבדה כאחראית חדשנות בטכנולוגיה ולמידה (EdTech Innovation Strategist) במשרד לפיתוח קוריקולום, התוכנית האמריקאית ללימודי רפואה, הפקולטה לרפואה, אוניברסיטת תל אביב. בשנת 2013 פיתחה מודל פדגוגי לשילוב ויקיפדיה באקדמיה בצורת קורס בחירה אקדמי. מתוכו נולד הקורס "ויקי-רפואה", במסגרת לימודי הבחירה בתוכנית הישראלית ללימודי רפואה בישראל, אוניברסיטת תל אביב, אשר הפך לקורס האקדמי הראשון בעולם לכתיבה בוויקיפדיה ובמיזמי האחות שלה<ref></ref><ref></ref><ref> </ref><ref></ref><ref></ref><ref></ref>. נכון לאוקטובר 2023, נכתבו בקורס לאורך תשע שנות פעילותו 430 ערכים בתחום הרפואה בוויקיפדיה העברית, שנצפו מעל 36 מיליון פעם<ref></ref>.

בשנת 2015 פיתחה באוניברסיטה קורס שני, "ויקיפדיה: מיומנויות של יצירת וצריכת ידע", במסגרת תוכנית לימודי הבחירה הכלל-אוניברסיטאית "כלים שלובים", המבוסס על אותו מודל פדגוגי, תוך התאמתו לכלל הדיסציפלינות הנלמדות בקמפוס<ref>הקורס, אשר עסק ביצירת תוכן חופשי בפלטפורמת ויקיפדיה ומיזמי האחות שלה, תוך שכלול מיומנויות אקדמיות, דיגיטליות ושיתופיות של הלומדים, נפתח לכלל הסטודנטים לתואר ראשון בקמפוס. במהלך שלוש שנות הפעילות של הקורס, נכתבו במסגרתו 260 ערכים בוויקיפדיה העברית, אשר נכון לאוקטובר 2023 נצפו כ-21 מיליון פעם. דף הקורס בדאשבורד של קרן ויקימדיה: https://outreachdashboard.wmflabs.org/campaigns/wikipedia_skills_for_producing_and_consuming_knowledge_/programs.</ref>. בשני הקורסים, לפחות מחצית מהערכים שנכתבו קשורים בנשים, מתוך ניסיון לצמצום הפער המגדרי בוויקיפדיה.

ב־2018 נפתח ב"כלים שלובים" קורס שלישי בשם "מווב 2.0 לווב 3.0, מוויקיפדיה לוויקידאטה"<ref>נכון לאוקטובר 2023, נכתבו במשך חמש שנות פעילותו של הקורס 1550 ערכים ופרטי מידע, אשר נצפו מעל 18 מיליון פעם. דף הקורס בדאשבורד של קרן ויקימדיה: -<nowiki>https://outreachdashboard.wmflabs.org/campaigns/from_web_20_to_web_30_from_wikipedia_to_wikidata/programs</nowiki> </ref>. הקורס, הנסמך גם הוא על אותו מודל פדגוגי, הוא הקורס הראשון בעולם העוסק באופן מובהק בוויקינתונים כפלטפורמה חינוכית<ref></ref>. במהלך כנס ויקינתונים 2021 זכה הקורס בפרס Data Literacy על ידי הקהילה העולמית.

מודל הקורס האקדמי שיצרה הותאם למוסדות נוספים בישראל ומחוצה לה, לרבות בית הספר לרפואה בירוואן, ארמניה. נוסף על בחינת מודל הקורס האקדמי, אבנשטיין סיגלוב ליוותה וסייעה למרצים במרבית מוסדות הלימוד בישראל לשלב את ויקיפדיה לתוך תוכנית הלימודים החינוכי והאקדמי כחלק מ"הערכה חלופית" - הרחבת או כתיבת ערכים בוויקיפדיה ומיזמי האחות שלה תמורת קרדיט אקדמי, במקום שיטות הערכה מסורתיות כגון בחינה או עבודה, מודל אשר מכונה לעיתים "עבודות ויקידמיות".

בין מרץ 2021 ליולי 2022 הייתה חברה בוועדת הביקורת של ארגון הסגל הזוטר של אוניברסיטת תל אביב<ref></ref>.

במסגרת פעילותה בבית הספר לחינוך באוניברסיטת תל אביב, אבנשטיין סיגלוב מכהנת גם כאחראית משאבי למידה פתוחים וטכנולוגיות מתפתחות, בקתדרת אונסק"ו לטכנולוגיה, אינטרנציונליזציה וחינוך<ref></ref>. במסגרת זו הוזמנה להשתתף בשנת 2018 ב-Open Education Leadership Summit<ref> </ref>, והציגה, בין היתר, בכנס של אונסק"ו, על בינה מלאכותית, ויקינתונים וחינוך<ref></ref>.

החל משנת 2021 מלמדת בפקולטה לניהול באוניברסיטת תל אביב, יחד עם ד"ר ליאור זלמנסון, קורס העוסק ב"מעורבות משתמשים בסביבות וירטואליות" (User Engagement in Online Environments).

==פעילות תוכן חופשי ויזמות חברתית==
=== פרויקט בן-יהודה והעמותה למחשוב ספרות עברית ===
אבנשטיין סיגלוב הצטרפה לפרויקט בן-יהודה בראשית ימיו והחלה לתפקד כאחת מהעורכות הראשיות בפרויקט, לצד העורך המייסד אסף ברטוב. החל מ־2011 מכהנת כיו"ר "עמותה למחשוב ספרות עברית", אשר תומכת בפרויקט - את שני התפקידים היא מבצעת בהתנדבות. היא סייעה להרחבת פעילות הפרויקט והעמותה ועסקה באספקטים שונים של ניהולם. בין היתר, עסקה בניהול מערך ההתנדבות והרצאות על הפרויקט<ref></ref><ref name=":5"></ref><ref name=":6"></ref><ref></ref>, ראיונות לתקשורת<ref></ref><ref></ref>, יצירת וניהול שותפויות, גיוס כספים, תהליך אפיון ועיצוב המערכות הטכנולוגיות של הפרויקט והפקת כנסים ואירועים<ref></ref><ref></ref><ref></ref>. נוסף על כך, פעלה לטובת קבלת רשות פרסום מיוחדת עבור הפרויקט (הנגשת יצירות לציבור לפני מועד פקיעת זכויות היוצרים) מבעלי זכויות, בהם כתבי נתן אלתרמן, תרצה אתר, רות צרפתי, שושנה שרירא, אהרן מגד, אידה צורית, אהרן אמיר, רחל נגב, דן אלמגור, נורית גוברין, ישראל כהן, פרופ' רחל אליאור, דוד גלעדי, יוסף יואל ריבלין ועוד. כמו כן, יזמה פרויקטים מיוחדים להנגשת הספרות העברית במסגרת הפרויקט, בהם מיזם "אנשי רוח ותרבות מקריאים מיצירות פרויקט בן-יהודה"<ref></ref>, ותחרות ההלחנה "מילים ולחן" במלאת 20 שנה לפרויקט<ref></ref><ref></ref>.

=== תנועת ויקימדיה ===
באוגוסט 2011 הצטרפה לעמותת ויקימדיה ישראל והפכה פעילה בויקיפדיה העברית. בין יוני 2012 לינואר 2014 כיהנה כחברת הוועד המנהל של עמותת ויקימדיה ישראל. בין השנים 2011–2014 שימשה כמתאמת מיזמי "גלאם" הארצית של ויקימדיה ישראל. במסגרת זו יצרה שיתופי פעולה עם מוסדות כמוזיאון ישראל<ref>מיזם מוזיאון ישראל</ref>, הספרייה הלאומית<ref>מיזם הספרייה הלאומית</ref>, ספריית יונס וסוראיה נזריאן באוניברסיטת חיפה<ref>מיזם ספריית יונס וסוראיה נזריאן</ref>, המוזיאון הישראלי לקריקטורה ולקומיקס<ref>מיזם המוזיאון הישראלי לקריקטורה ולקומיקס</ref><ref name=":5" />, בצלאל, ארכיון שנקר, ויורופיאנה<ref name=":6" />, ומאוחר יותר, עם TED העולמית<ref></ref>. נוסף על כך, תמכה בפתיחת תחרות הצילום "ויקיפדיה אוהבת אתרי מורשת", יזמה שיתוף פעולה בין ויקימדיה ישראל לבין גליץ בית הספר לצילום. במקביל, פעלה ליצירת שיתופי פעולה עם מוסדות ממשל (כמשרד החוץ וארכיון המדינה), מוסדות חינוך (לרבות משרד החינוך) ומוסדות להשכלה גבוהה, בישראל ומחוצה לה; לטובת צמצום הפער המגדרי בוויקיפדיה<ref></ref><ref></ref>; ולהפצת השימוש בוויקנתונים ככלי חינוכי, תרבותי ומחקרי<ref name=":2" /><ref name=":3" /><ref name=":4" />.

לאורך השנים פעלה בעיקר בתחום היישוג (Outreach), הנגשת מידע רפואי במיזמי ויקימדיה, צמצום הפערים המגדריים ופערי ידע נוספים, וויקינתונים בתנועת ויקימדיה העולמית. החל מ־2018, חברה מייסדת ויו"ר Wikipedia & Education User Group, קבוצה בינלאומית העוסקת בשילוב ויקיפדיה במוסדות חינוך ואקדמיה ברחבי העולם, שהיא סניף רשמי (affiliate) של תנועת ויקימדיה<ref></ref>. במקביל, כיהנה כיו"ר WikiProject Medicine Foundation (סניף רשמי של תנועת ויקימדיה, הידוע גם בשם Wikimedia Medicine), ארגון בינלאומי העוסק בהנגשת מידע רפואי איכותי במיזמי ויקימדיה בעולם המקוון והלא-מקוון<ref></ref>.

ב־2019 נבחרה לחברה בחבר הנאמנים של קרן ויקימדיה העולמית<ref></ref><ref></ref>. עם הצטרפותה לחבר הנאמנים עברה לכהן כיועצת בשני הארגונים והיא ממשיכה להיות פעילה במסגרתם. כך, למשל, בשנת 2023 נשאה את הרצאת הפתיחה בכנס החינוך הבינלאומי שהתקיים בסרביה, ועסק בעתידה של פעילות ויקי בחינוך בעולם.. במסגרת פעילותה בחבר הנאמנים, היא פועלת להטמעתה של התוכנית האסטרטגית של ויקימדיה לשנת 2030<ref></ref>, שכללה בין היתר החלטה ליצירת "קוד התנהגות בינלאומי" (Universal Code of Conduct)<ref></ref>. היא חברה במספר ועדות של חבר הנאמנים, ויזמה הקמת ועדה חדשה בשם Community Affairs Committee, בה היא מכהנת גם כיושבת ראש. מיוני 2021 ועד מרץ 2024 כיהנה כסגנית יו"ר חבר הנאמנים.

בשנים 2020, 2022 ו-2023 כיהנה בחבר השופטים של תחרות הצילום הבינלאומית "Wiki Loves Earth"<ref></ref>.

=== הסדנא לידע ציבורי ===
החל מאוגוסט 2023 מכהנת בוועד המנהל של הסדנא לידע ציבורי.

==פרסומים אקדמיים ==
<div style="direction: ltr;">
* 	Evenstein Sigalov, S., Nachmias, R. (2023). ­­Investigating the Potential of the Semantic Web for Education: Exploring Wikidata as a Learning Platform. Education & Information Technologies. Springer Nature. https://doi.org/10.1007/s10639-023-11664-1
* 	Evenstein Sigalov, S., Cohen, A., Nachmias, R. (2023). Open Educational Resources for Literacies, Diversity, Equity and Inclusion: The Case of Integrating Wikidata into Higher Education. In: Olivier, J., Rambow, A. (eds) Open Educational Resources in Higher Education. Future Education and Learning Spaces (p.279-306). Springer Nature, Singapore. https://doi.org/10.1007/978-981-19-8590-4_13
* 	Evenstein Sigalov, S., Davis, L.L., Maljković, F., Peschanski, J.A. (2023). The Wikipedia Education Program as Open Educational Practice: Global Stories. In: Olivier, J., Rambow, A. (eds) Open Educational Resources in Higher Education. Future Education and Learning Spaces (p. 251-278). Springer Nature, Singapore. https://doi.org/10.1007/978-981-19-8590-4_12
* 	Evenstein Sigalov, S. & Cohen, A. (2022). Open Education, OERs and emerging technologies: the case of Wikipedia and Wikidata as learning platforms in higher education in Israel. In A. Cohen, M. Scheinfeld, G. Ravid, E. Shmueli (Eds.), Learning Technologies in Higher Education in Israel (pp. 163-188). Israel: IUCEL (Inter-University Center for E-learning). Download link: https://meital.iucc.ac.il/he/book/
* Mendes, T.B., Dawson, J., Evenstein Sigalov, S. et al. Wikipedia in Health Professional Schools: from an Opponent to an Ally. Medical Science Education. (2021). https://doi.org/10.1007/s40670-021-01408-6
* Evenstein Sigalov, S. & Cohen, A. (2020). Integrating Wikipedia into Higher Education: A new Course Model for Social Impact. In Proceedings of the 2020 Virtual AERA Annual Meeting. https://doi.org/10.3102/1587275
* Evenstein Sigalov, S., Nachmias, R. (2017). Wikipedia as a platform for impactful learning: A new course model in higher education. Education and information technologies, 22(6), 2959-2979. https://doi.org/10.1007/s10639-016-9564-z
</div>

==חיים אישיים==
אבנשטיין סיגלוב נשואה ואם לבת ובן. מתגוררת בהרצליה.

==קישורים חיצוניים==

* [https://wikimediafoundation.org/profile/shani-evenstein-sigalov/ דף הפרופיל של שני אבנשטיין סיגלוב באתר קרן ויקימדיה העולמית] 

כתבות וראיונות
* [https://omny.fm/shows/under-cover/488a90b5-3694-4361-ac12-aca000c464ad ריאיון עם אבנשטיין סיגלוב בתוכנית "מה שכרוך עם יובל אביבי ומיה סלע" - במסגרת חגיגות 20 שנה לפרויקט בן-יהודה], באתר "מה שכרוך", 29 בדצמבר 2020
* 
* [https://absolutecarmel.com/2021/01/07/ep15 פרק 15 "עיין ערך בוט: מוויקיפדיה לויקידאטה עם שני אבנשטיין סיגלוב"], ריאיון בפודקאסט של ד"ר כרמל ווייסמן, 7 בינואר 2021
* [https://www.learntech.co.il/podcast/pod125/ פרק 125 "בין בינה מלאכותית יוצרת לתוכן חופשי ופתוח"], ריאיון בפודקאסט של אור דניאל, 30 באפריל 2024

הרצאות ורשומות
* [https://www.youtube.com/watch?v=VHXxgEFyT0s&ab_channel=ShaniEvenstein הרצאה על ויקידאטה בשירות האקדמיה, בעברית, במסגרת תוכנית הלימודים לתרבות דיגיטלית]
* [https://www.youtube.com/watch?v=zo3erCqm0mI&ab_channel=HeritageConnector הרצאה קצרה מאת אבנשטיין סיגלוב על חשיבות ויקינתונים בשימור מורשת תרבותית (באנגלית)] - נאום מרכזי במסגרת Heritage Connector, יוזמה של מוזיאון המדע (לונדון), בשיתוף מוזיאון ויקטוריה ואלברט, ואוניברסיטת לונדון
* [https://wikimedia.org.il/author/shani רשומות מאת אבנשטיין סיגלוב], באתר ויקימדיה ישראל (2012–2013)
* [https://diff.wikimedia.org/author/cap-esh77/ רשומות מאת אבנשטיין סיגלוב על הקורסים האקדמיים בבלוג של קרן ויקימדיה העולמית], 2014-2015 

==הערות שוליים==

קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:פמיניסטיות ישראליות
קטגוריה:פמיניסטים ישראלים
קטגוריה:מורות ליוגה בישראל
קטגוריה:מורים ליוגה בישראל
קטגוריה:פעילי תוכן חופשי ישראלים
קטגוריה:פעילות תוכן חופשי
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:פעילי אינטרנט ישראלים
קטגוריה:פעילות אינטרנט ישראליות
קטגוריה:ויקיפדים ישראלים
קטגוריה:ויקיפדיות ישראליות
קטגוריה:אנשי קרן ויקימדיה
קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:אנשי חינוך ישראלים
קטגוריה:נשות חינוך ישראליות
קטגוריה:הרצליה: אישים
קטגוריה:יושבי ראש ונשיאי עמותות
קטגוריה:יועצים ישראלים
קטגוריה:יועצות ישראליות
קטגוריה:חוקרים ישראלים
קטגוריה:חוקרות ישראליות
קטגוריה:צמחוניות ישראליות
קטגוריה:צמחונים ישראלים
קטגוריה:ישראליות שנולדו ב-1977
קטגוריה:ישראלים שנולדו ב-1977
קטגוריה:קריית ביאליק: אישים